Downloaded from YTS.BZ
Official YIFY movies site: YTS.BZ
OSA ESIINTYJISTÄ ON DIGITAALISESTI MUUNNETTU TUNNISTAMATTOMIKSI.
HEIDÄN NIMENSÄ JA ÄÄNENSÄ ON MUUTETTU.
ZOE-VAUVAN NIMI ON MUUTETTU HENKILÖLLISYYDEN SALAAMISEKSI.
Poliisi. Simon Blackwell Cheshirestä. Voimmeko tulla sisälle?
Tulkaa vain. - Kiitos. Anteeksi…
Tulkaa. - Ei! Ei kai taas? Ei!
Selitän kaiken. - Minä en voi!
Ymmärrän kyllä.
Kurkkaa vain sinne.
Hyvä on. - Voi ei.
Lucy. - Joo.
Tulen sisään.
Hei. Oletko kunnossa? - Joo.
Hei, Lucy. Anteeksi, että tulimme näin aikaisin.
Olen *** Chesterin rikostutkintaryhmästä.
Pidätän sinut epäiltynä murhasta ja murhan yrityksestä.
Ei tarvitse sanoa mitään, ja kaikkea, mitä sanot, voidaan käyttää todisteena.
Tämä varmaankin järkyttää.
Nyt sinun pitäisi nousta ylös ja pukeutua.
Tule vain perässäni alakertaan. - Joo.
Saanko nähdä kissani? - Odota tässä.
Hei…
Tiedät, etten tehnyt sitä. - Tiedän, ettet tehnyt!
Me tiedämme sen.
Ei hätää. Pitäkää huolta pojista.
Mene vain sisälle, äiti, älä…
Älä katso, äiti, mene vain.
Äiti, mene sisään.
Hyppää sisään.
Naispuolinen terveydenhoitoalan työntekijä pidätettiin…
…epäiltynä kahdeksan vauvan murhasta…
…ja kuuden muun murhan yrityksestä.
Kunkin tapauksen todisteet on käyty läpi,
ja olet saanut mahdollisuuden selittää.
Oli vaikea ajatella, että edessämme istuva nuori hoitaja -
olisi ollut kykenevä vahingoittamaan hauraita vauvoja.
Kirjoitit lapulle: "Olen paha. Tein sen."
Se oli ja on yhä sellainen kerran sukupolvessa -tapaus.
Siihen liittyi 17 vauvaa 13 perheestä.
Jos näiden vauvojen heikkenemiset ja kuolemat eivät liittyneet sinuun,
miksi kirjoitit lapun, jossa selvästi sanotaan, että tapoit heidät tahallaan?
En kommentoi.
Kukaan ei osannut epäillä nuorta hoitajaa.
Britannian historian pahin lasten sarjamurhaaja.
Lucy Letby on todettu syylliseksi…
…seitsemän vastasyntyneen lapsen murhaan.
Mutta tappoiko tämä vaatimaton hoitaja todella hoidossaan olleet vauvat?
Kansainvälinen lääketieteen asiantuntijoiden ryhmä…
…tutki potilastiedot.
Heidän johtopäätöksensä ovat päinvastaiset kuin oikeudessa.
Yhteenvetona, hyvät naiset ja herrat, emme löytäneet murhia.
Tämä on ehkä hulluimpia rikosuutisia pitkään aikaan.
Hän on kaikkien aikojen pahin lasten sarjamurhaaja.
Hän ei tehnyt sitä.
Se on traaginen ja kammottava tarina.
Hän on syytön. Päästäkää hänet pois.
Onko se nainen syyllinen vai itse asiassa syytön?
TAPAUS LUCY LETBY
ELOKUVA ON SAANUT AINUTLAATUISTA TIETOA JA KUVAMATERIAALIA CHESHIREN POLIISILTA.
Kaikki, mitä tässä haastattelussa sanotaan, nauhoitetaan.
Esittele itsesi, ole hyvä.
Lucy Letby.
Syntymäaika. - Neljäs ensimmäistä 1990.
Tämä haastattelu on tilaisuutesi esittää vastauksesi -
pidätyksesi perusteluista.
Jos olet syytön ja sinulla on järkevä selitys, puolustus tai alibi,
etsimme niitä tukevia todisteita.
Emme ole täällä tuomitsemassa. Ymmärrätkö?
Kyllä. - Hyvä on.
Haastattelimme Lucy Letbyä useiden tuntien ajan.
RIKOSTUTKIJA
Aluksi kysyimme häneltä avoimia kysymyksiä siitä,
mitä vauvojen osastolla tapahtuu.
Kerro, mitä tapahtuu vauvan ensimmäisellä syöttökerralla.
Lääkärit kertovat, milloin vauvan ruokinnan voi aloittaa.
Niin.
Vauvoille annetaan ravintoa nenämahaletkun kautta.
Vai niin.
Ja me… Yleensä annamme keskosvauvalle -
mieluiten joko äidinmaitoa tai luovuttajan maitoa.
Emme yleensä anna korviketta niin pienelle.
Vai niin.
Hän vaikutti pätevältä sairaanhoitajalta,
joka osasi hoitaa vauvoja.
Mutta kun aloimme kaivella sitä, miksi jonkun vauvan kunto romahti,
hänen vastauksensa alkoivat olla epämääräisempiä.
Puhutaan sitten ***.
Kello 16.01 20. kesäkuuta 2015 -
hän syntyi keisarileikkauksella ja siirrettiin keskososastolle.
Kello 4.25 22. kesäkuuta 2015 -
♪ julistettiin kuolleeksi.
Voitko kertoa jotain siitä, mitä hänelle tapahtui?
En oikein muista häntä. - Hyvä on.
Zoe-vauvan kunto romahti kolme kertaa yhden yövuoron aikana.
Tiesimme, että Lucy Letby vastasi hänen hoidostaan.
Miksi hän ei muistanut siitä mitään?
Etkö muista romahduksia tai osallistumistasi hoitoon siihen aikaan?
En.
KOLME VUOTTA AIEMMIN
Kolme viikkoa ennen laskettua aikaa -
heräsin siihen, että lapsivesi oli mennyt.
DIGITAALISESTI MUUNNETTU Synnytys alkoi.
Sairaalassa ultraäänitutkimuksessa näkyi, että kaikki on hyvin.
ZOEN ÄITI
Olimme valmiita tapaamaan pikku Zoen.
Mutta se ei sujunut niin helposti.
Synnytys kesti 60 tuntia.
Tunsin, että jokin oli vialla.
Joten vaadin keisarinleikkausta.
Lääkäri nosti Zoen lakanan yläpuolelle.
Vauvalla näytti olevan hengitysvaikeuksia.
Hänet oli vietävä tehohoitoon.
Oli tosi rankkaa katsoa häntä hengityskoneessa.
En voinut ottaa häntä ulos, mutta saatoin pitää kiinni kädestä.
Hän oli niin hauras, pieni ja kallis.
Minusta tuli äiti.
Lääkärit sanoivat hänen reagoivan hyvin,
että hän reagoi odotetusti,
ja… että ei ollut mitään syytä huoleen.
Nukuin, kun hoitaja sytytti valot. Hän sanoi: "Sinun pitää tulla heti."
Kysyin: "Mitä nyt?" Hän sanoi, ettei ole aikaa.
Muistan, kun minua työnnettiin pitkällä käytävällä ja mietin, mitä tämä on.
Huoneessa oli paniikki.
Lääkäri yritti kaikkea, jotta hänen sydämensä sykkisi.
Lääkäri ei luovuttanut. Halusin hänen jatkavan.
Mutta toinen lääkäri pani kätensä hänen olkapäälleen -
ja sanoi: "Sinun pitää lopettaa. Sinun pitää päästää hänet."
Lääkäri piteli Zoea edelleen, mutta…
Hän lakkasi toimimasta.
Siinä kaikki. Se päättyi siihen.
Se oli ohi.
Mieheni ja minä…
Me murruimme.
Minä…
Me kyselimme: "Mitä se oli? Mitä oikein tapahtui?"
Hän oli ihan kunnossa, ja…
En voinut… Olin niin vihainen,
surullinen ja hämmentynyt, ja sitten…
Niin.
Kun Zoe kuoli, emme tienneet, mitä oli tapahtunut.
Hän oli jo paremmassa kunnossa, hänen ei odotettu kuolevan.
Miksi kunto heikkeni? Miksei elvytys auttanut?
LASTENLÄÄKÄRI
Vielä suurempaa huolta herätti se, että Zoe oli kolmas kuollut vauva -
vain kahden viikon aikana.
Joillakin vauvoilla oli outoa ihottumaa,
eivätkä he reagoineet elvytykseen odotetulla tavalla.
Se oli huolestuttavaa. Miksi kolme vauvaa kuoli niin lyhyessä ajassa?
Oliko osastolla jotain, mitä emme huomanneet?
Vaikka toivoimmekin, että ne kolme kuolemaa olisivat vain huonoa tuuria,
se ei kuitenkaan jäänyt siihen.
Vauvoja kuoli lisää, paljon useammin kuin aiemmin osastollamme.
Helmikuun 16. päivään mennessä kuolemia oli jo yhdeksän.
Se oli hyvin pelottavaa ja huolestuttavaa aikaa.
Eräät konsultit halusivat nopeasti tavata riskiasiantuntijoiden -
ja sairaanhoitajien johdon kanssa sairaalassa,
mutta he eivät olleet huolissaan.
Emme olleet kohdanneet mitään sellaista emmekä tienneet, mitä tehdä.
Kesäkuussa 2016 tilanne kärjistyi.
Kaksi uutta kuolemaa, eikä selitystä kuolemille löytynyt.
Tässä vaiheessa oli jo 13 odottamatonta kuolemaa.
En ole niinä 21 vuonna, kun olen ollut konsulttina, nähnyt tällaista.
Ymmärsimme siinä vaiheessa, että jotain olisi tehtävä.
TOUKOKUU 2017
Olin yhtenä yönä toimistolla aika myöhään -
ja sain kolme erillistä raporttia Countess of Chester -sairaalasta.
Niissä oli kerrottu piikistä vauvakuolemissa…
RIKOSYLIKOMISARIO
…ja katastrofaalisissa kunnon romahduksissa keskososastolla.
Kesäkuun 2015 ja heinäkuun 2016 välisenä aikana kuolleita oli 13.
Eniten kliinikoita ja lääkäreitä tuntui huolestuttavan se,
että monille niistä kuolemista ja kunnon romahtamisista ei ollut selitystä.
Sain siinä vaiheessa kuulla, että joku osaston työntekijöistä oli siirretty.
Alun perin ajattelin, että oli ehkä ennenaikaista -
yrittää tunnistaa epäiltyä.
Vauvojen kuolemille saattoi olla monta ihan pätevää selitystä.
Oliko sairaalassa tehty virheitä,
oliko siellä ollut hallitsematon tartuntatauti -
vai olisivatko vauvat kuolleet luonnostaan?
Piti selvittää kaikki ne lääketieteelliset olosuhteet,
joita kukin näistä vauvoista oli kokenut.
Oli saatava riippumattomilta lääketieteen asiantuntijoilta -
objektiivinen näkemys niistä vauvoista, joiden kunto oli yllättäen romahtanut.
Yhtenä aamuna luin lehdestä,
että Cheshiren poliisi tutkii vastasyntyneiden osastolla -
tapahtuneita vauvojen kuolemia.
Ajattelin: "Mielenkiintoista. Minulle sopiva juttu."
ASIANTUNTIJATODISTAJA
Minulla oli yli 30 vuoden kokemus sairaiden vauvojen hoidosta.
Olin toiminut myös vuosikymmeniä lääketieteen asiantuntijatodistajana.
Sanoin poliisille: "Katsotaan ensin yksi tapaus, jotta saan käsityksen asiasta."
Se vauva oli syntynyt hyväkuntoisena -
ja hyvänkokoisena, yli kaksikiloisena.
Hänen tilansa oli ollut vakaa, mutta romahtanut yhtäkkiä.
Näin kuvia marmorikuulan kokoisista verihyytymistä -
maksan alla, lisäksi hänellä oli ollut verenvuotoa vatsassa.
Minusta se näytti hirveältä.
Miten ihmeessä vauva, joka voi ihan hyvin,
sai vakavia maksahäiriöitä?
Ja muutamassa tunnissa vauva oli kuollut.
Sanoin poliisille:
"Haluan katsoa kaikki muistiinpanot kahden vuoden ajalta."
Tutkin lopulta 32 tapausta -
ja havaitsin jotain epäilyttävää noin puolessa niistä.
Vauvoja, joiden kunto oli romahtanut odottamatta ja selittämättömästi.
Se oli ennennäkemätöntä.
Oli harkittava sitä, mitä ei halua ajatella.
Että joku oli tahallisesti vahingoittanut näitä vauvoja.
Se vei tutkimuksen ihan eri tasolle.
Oli kuvottavaa ajatella, että kyse saattoi olla vauvan murhasta.
Seuraava kysymys, johon piti vastata, oli "kuka".
Tutkimme kaikki, jotka olisivat voineet olla alueella -
joka kerralla, kun joku vauva oli kuollut tai heikentynyt.
Keitä lääkäreitä, sairaanhoitajia tai perheenjäseniä siellä oli?
Kuka saattoi saada lääkkeitä? Kuka pääsi käsiksi potilastietoihin?
Ja sitten jatkettiin.
Kuka muu olisi voinut olla siellä ja tehdä sen?
Kun tarkastelimme tietoja, alkoi muodostua selkeä kuvio.
KESKOSOSASTON TYÖVUOROMALLIT
Yksi nimi nousi esiin toistuvasti 25 epäilyttävän -
kuoleman ja kunnon romahtamisen yhteydessä.
Tällä hoitajalla oli keskeinen rooli kaikissa näissä tapauksissa.
Se oli Lucy Letby.
YHDEKSÄN VUOTTA AIEMMIN
Muistan ensimmäisen luentopäivän.
DIGITAALISESTI MUUNNETTU Menin luentosaliin.
En tuntenut ketään.
Istuin yksin.
Mutta sitten toinen tyttö tuli luokseni.
Hän istuutui ja sanoi: "Hei. Minä olen Lucy."
Hänen hymyssään oli jotain sellaista, joka sai oloni helpottumaan.
Oltuamme yliopistossa neljä päivää -
olimme lähes erottamattomia.
Kävimme yhdessä luennoilla.
Kävin hänen luonaan syömässä ja hän kävi minun luonani.
Kävimme yhdessä yökerhoissa.
Jos olimme ulkona, saatoimme jäädä toistemme luo yöksi.
Kävimme elokuvissa.
Oikeastaan teimme kaiken yhdessä.
Hänellä oli outo huumorintaju.
Meillä oli aina hauskaa.
Lucy oli ainoa lapsi, joten hänen vanhempansa jumaloivat häntä.
He olivat ylpeitä, kun hän meni yliopistoon -
ja hänestä tuli sairaanhoitaja.
Hän halusi oppia ja tietää kaiken, jotta olisi varma siitä, mitä tekee.
Lucy ja minä teimme ekan harjoittelun Countess of Chester -sairaalassa.
Olimme molemmat tosi innoissamme siitä.
Mutta Chesterin sairaanhoitajat olivat alusta alkaen aika sisäänlämpiäviä.
Kun menimme henkilökunnan huoneeseen syömään,
siellä istui hoitajia juttelemassa.
Lucy yritti mennä mukaan keskusteluun, mutta he eivät olleet kuulevinaan häntä.
Tuli sellainen tunne, etteivät hoitajat eikä muu hoitohenkilökunta -
halunneet meitä sinne.
Alkoi tuntua siltä, että jotkut yrittivät tahallaan -
tehdä siitä Lucylle vaikeaa.
Mieleeni ei tule mitään, mikä olisi voinut saada heidät kohtelemaan häntä niin,
paitsi se, etteivät he pitäneet siitä, että hän oli ujo ja hiljainen.
Minä en halunnut jäädä sinne,
mutta Lucy haki töitä vastasyntyneiden osastolta.
En ymmärtänyt, miksi hän halusi jäädä,
kun ottaa huomioon sen, miten jotkut hoitajista ja konsulteista käyttäytyivät.
Valmistumista voisi kuvailla katkeransuloiseksi.
Meidän perheemme järjestivät yhteisen päivällisen.
Lucyn vanhemmat olivat ylpeitä valmistumisesta.
He panivat ison ilmoituksen paikallislehteen.
Se oli myös surullista, koska olin huolissani hänen pärjäämisestään.
NELJÄ VUOTTA MYÖHEMMIN
Lucy oli hiljainen hoitaja.
Hän vaikutti tunnolliselta ja innokkaalta.
Hän vaikutti pätevältä, sikäli kuin saatoin sanoa.
Hänessä ei ollut mitään huomionarvoista.
Vuoden 2015 lopulla me kaikki konsultit aloimme olla huolissamme -
niin monesta kuolintapauksesta osastolla.
Henkilöstön työvuoroja tutkittaessa löytyi yksi yhteinen tekijä.
Kaikkien kuolemien aikana oli ollut töissä sama henkilö, Lucy Letby.
Aluksi en ollut varma siitä, mitä pitäisi ajatella.
Onko se puhdas sattuma, vai aiheuttiko hän vahinkoa?
Päätimme puhua siitä keskososaston johtavan hoitajan kanssa.
Hän oli ehdottoman varma siitä,
että Lucy Letby oli pätevä ja tunnollinen hoitaja, ja oli mahdotonta,
että hän olisi voinut vahingoittaa potilaita.
Valitettavasti yölliset kuolemantapaukset jatkuivat,
ja Lucy Letby oli töissä joka kerralla.
Niinpä ylin johto päätti lopulta siirtää Lucy Letbyn päivävuoroon.
Yölliset kuolemat ja kunnon romahdukset lakkasivat,
mutta sen sijaan niitä alkoi tapahtua päivällä.
Siinä vaiheessa me konsultoivana tahona ymmärsimme, ettei voisi enää viivytellä.
Lucy Letby oli siirrettävä pois vastasyntyneiden osastolta.
Alle vuosi sen jälkeen, kun tutkinta alkoi,
sain sähköpostia Lucy Letbyltä hänen NHS-sähköpostistaan.
RE: OPERAATIO HUMMINGBIRD
Hän mainitsi operaation nimen, mikä ei ollut julkista tietoa.
HALUAISIN KARKEAN ARVION SIITÄ, MILLOIN MINUUN OTETAAN YHTEYTTÄ.
Hän tiesi, että hänen kollegoitaan oli jututettu,
ja halusi tietää, koska häntä jututettaisiin.
OLISIN KIITOLLINEN TIEDOISTA, JOTKA HELPOTTAISIVAT AHDISTUSTANI.
Se oli mielenkiintoista, koska ajattelin, että hänellä olisi jotain kerrottavaa.
VOITTE OTTAA YHTEYTTÄ, JOS HALUATTE KESKUSTELLA KANSSANI.
KIITTÄEN, LUCY LETBY
Lucy Letbylle oli esitettävä kysymyksiä,
ja paras ja ainoa tapa tehdä se, oli pidättää hänet.
Hei, Lucy. - Niin.
Olen *** Cheshiren poliisista. Voinko tulla hetkeksi?
Kyllä. - Kiitos.
Onko täällä muita? - On.
Kuka täällä on? - Minun isäni.
Yksi poliiseista menee isäsi luokse.
Meidän on juteltava hetki. - Menen isäsi luokse.
Kävisitkö istumaan?
Kerron sinulle, että puvussani on kamera, joka kuvaa sinua tällä hetkellä.
Hyvä on. - Saako tästä valot olohuoneeseen?
Joo. - Mistä näistä? Kas näin.
Kuuntele nyt tarkasti, koska luen sinulle tietoja.
Hyvä on. - On tärkeää, että kuuntelet.
"Maaliskuusta 2015 heinäkuuhun 2016 Countess Chesterin sairaalan -
vastasyntyneiden osastolla sattui tavallista enemmän kuolemia.
Sairaalan sisäisen tutkimuksen jälkeen -
tapaus siirtyi Cheshiren poliisille, joka on jatkanut tutkintaa.
Tutkimusten ja todisteiden seurauksena -
on todettu kyseessä olleen murhia ja murhayrityksiä,
ja sinua pidetään epäiltynä näistä rikoksista.
Ei tarvitse sanoa mitään, mutta kaikkea, mitä sanot, voidaan käyttää todisteena.
Pidätys on välttämätön rikoksen tutkinnan vuoksi -
sekä lasten tai muiden haavoittuvaisten suojelemiseksi.
Ymmärrätkö, mitä juuri luin sinulle?
Lucy, nyt tehdään niin,
että sinun on lähdettävä poliisiasemalle kuulusteltavaksi.
Nämä poliisit lähtevät kanssasi yläkertaan.
Meidän on nyt pysyttävä kanssasi varmistaaksemme,
että pysyt kanssamme, eikä mitään tapahdu.
Tarvitsetko kenkiä?
Aiotko lähteä noissa vaatteissa?
Sinullahan on verkkarit, joten se varmaan sopii.
Etsitäänpä sinulle kengät. - Minä vain…
Onko sinulla kenkiä?
Mihinkään muuhun ei saa koskea,
joten et saa liikkua täällä etkä ottaa mitään muuta.
Aiotteko tutkia talon? - Kyllä, se tutkitaan.
Saanko hyvästellä sen?
Kissasiko? Totta kai. - Niin.
Käytämme näitä kuljetusta varten vain.
Näin varmistetaan sekä sinun että meidän turvallisuutemme.
Heti kun pääsemme säilöön, raudat otetaan pois.
Heräsin puhelinsoittoon kuudelta aamulla.
Soittaja sanoi: "Tässä on Cheshiren poliisi.
Soitamme kertoaksemme, että olemme pidättäneet jonkun -
epäiltynä tyttärenne murhasta. DIGITAALISESTI MUUNNETTU
Yhtäkkiä tajusin, että joku olisi voinut tarkoituksella valita lapseni.
Minä…
Olimme ihan…
sanattomia.
No niin.
Tule vain pois autosta.
Levittäisitkö kätesi, kiitos?
Siinä on jotain.
Mikä on nykyinen ammattisi?
Lasten sairaanhoitaja.
Kävisitkö istumaan tuohon, Lucy?
Terveydenhuollon työntekijä on pidätetty epäiltynä kahdeksan vauvan murhasta -
ja kuuden murhayrityksestä Countess of Chesterin sairaalassa…
Heti, kun näin hänen kasvonsa, tunnistin hänet heti.
Kun kävin Zoen luona ensimmäistä kertaa,
naisella oli kirjoitusalusta, mutta hän vain tarkkaili meitä.
Pidätys vahvistaa sen kammottavan mahdollisuuden,
että vastasyntyneet olisi murhattu.
Puhelimeeni tuli uutisilmoitus.
tärisin ja minulla oli sydämentykytystä. Sydämeni hakkasi hurjana.
DIGITAALISESTI MUUNNETTU "Miksi Lucy pidätettiin?"
En voinut uskoa sitä.
Ajattelin vain, että se oli kamala virhe.
Tämä haastattelu videoidaan. Olen rikoskonstaapeli Lee.
Toinen poliisi paikalla… - Vikki Holt.
Esittelisitkö itsesi uudestaan, Lucy? - Lucy Letby.
Lucy Letbyn haastattelemisen perimmäisenä tavoitteena -
oli saada selville, mitä vauvoille oli tapahtunut.
Halusimme antaa hänelle useita mahdollisuuksia selittää,
miksi vauvojen terveys ja kunto olivat romahtaneet niin nopeasti.
Mitä rooleja teillä on yleensä elvytyksessä?
Lääkintähenkilöstö hoitaa ilmatiet. He antavat elvytyslääkkeitä.
Eli kaksi hoitaa lääkkeet. - Vai niin.
Ja sitten pitäisi olla joku, joka tukee vanhempia.
Hän oli hyvin asiantunteva. Hän oli rauhallinen.
Hän oli osallistuva.
Kun puhuttiin vauvojen hoitoon liittyvistä prosesseista,
hän tiesi vastaukset kysymyksiin.
Kuka tekee muistiinpanoja elvytysyritysten aikana?
Ihannetapauksessa eri ihminen kirjaa. Yleensä joku nuorempi lääkäri -
tai joku sairaanhoitajista hoitaa sen.
Mutta kun häntä haastettiin tietyissä asioissa,
erityisesti hänen toimistaan silloin,
hänestä tuli hieman välttelevämpi.
Oliko sinulla ollut jokin erityinen syy mennä ykkössaliin -
juuri ennen lapsen kunnon romahdusta?
En muista.
Aivan. Olitko töissä ykkössalissa?
En usko enkä muista, mitä vauvaa hoidin silloin.
Hyvä on.
Etkä muista sitä, miten päädyit ykkössaliin elvytystilanteeseen?
En.
Hän mietti vastausta kauan.
Voisi sanoa jopa, että hän antoi odottaa vastausta merkittävän pitkän aikaa.
Tiedätkö, miksi häntä piti elvyttää?
En muista siihen johtaneita tapahtumia. Tiedän vain, että häntä elvytettiin.
Hänen vastauksensa herättivät kysymyksiä.
Lucy Letby oli pidätettynä monta tuntia,
mutta todisteita ei ollut riittävästi.
Oli vielä paljon selvitettäviä asioita.
Haastattelun jälkeen Lucy vapautettiin,
mikä antoi meille mahdollisuuden kerätä lisää todisteita -
ja tehdä etsinnöissä löytyneille materiaaleille rikosteknisiä tutkimuksia.
Meillä oli valtavasti materiaalia tutkittavana.
SÄILYTÄ
Löysimme laatikon, jossa luki "säilytä".
Siinä oli vauvojen siirtotiedotteita Chesterin sairaalasta.
Ne olivat luottamuksellisia asiakirjoja, jotka sisälsivät yksityisiä tietoja,
kuten nimiä, syntymäaikoja ja senhetkisen terveydellisen tilan.
Kun tutkimme niitä tarkemmin, osa niistä liittyi vauvoihin,
joiden kunto oli romahtanut tai jotka olivat kuolleet. Se oli huolestuttavaa.
Lucy Letby kirjoitti paljon ja säilytti paljon materiaalia.
Päiväkirjoja oli paljon.
TODISTEITA
Samoin Post-it lappuja.
APUA
Olimme löytäneet eräitä erittäin huolestuttavia todisteita.
Oli selvää, että Lucy Letby oli pidätettävä uudestaan.
Meidän piti kysyä Lucy Letbyltä joitakin hyvin suoria ja vaikeita kysymyksiä.
Poliisi. Simon Blackwell Cheshirestä. Voimmeko tulla sisälle?
Lucy. - Kyllä.
Tulen sisään.
Hei, Lucy.
Saamiemme uusien todisteiden perusteella -
pidätän sinut useista rikoksista epäiltynä.
Tule kanssani alakertaan. - Joo.
Strategia oli aika yksinkertainen.
Todisteita oli paljon, joten minun piti vain pysytellä faktoissa,
joita hän ei voisi kiistää.
Jos hänellä olisi vaihtoehtoinen selitys,
niin nyt oli sen aika.
Tämä on jatkoa haastattelulle, Lucy.
Kuten näet, punainen valo palaa, eli tämä haastattelu videoidaan -
ja tätä seurataan yläkerrasta.
Kotisi tutkittiin,
ja näitä siirtotiedotteita löytyi suuri määrä -
sinun kotoasi. Voitko selittää sen?
Olen vain vahingossa tuonut ne töistä kotiin.
En ole tyhjentänyt taskujani ennen kotiin tuloa.
Siirtotiedotteita oli lähes 250.
Ne oli järjestetty kronologisesti päivämäärien mukaan.
Hän oli selvästi huolellinen ja järjestelmällinen ihminen.
Hän oli tietoinen niiden luottamuksellisuudesta -
ja tiesi, ettei niitä saanut pitää.
Joten ajatus siitä, että hän olisi vahingossa tuonut kotiin -
250 luottamuksellista sairauskertomusta, oli ällistyttävä.
SÄILYTÄ
Voitko selittää, miksi kaikki olivat samassa kansiossa?
En tiennyt, miten hävittää ne, joten en hävittänyt niitä.
Etkö osannut hävittää niitä? - En.
Oletko aiemmin tuonut siirtotiedotteita kotiin -
ja hävittänyt ne?
Ei, en ole tuonut.
Minulla ei ole silppuria. Sillä olisin…
Siten ne pitää tuhota.
Tutkiessamme hänen kotiaan löysimme yhdestä huoneesta silppurin,
joten hänen selityksensä ei toiminut.
Hän olisi voinut tuhota ne itse, mutta hän säilytti ne.
Liittyvätkö kotonasi säilyttämäsi siirtotiedotteet vauvoihin,
joita sinun oli määrä hoitaa, Lucy?
Kyllä.
Jos säilytämme jotain, säilytämme sen syystä. Se on meille tärkeä.
LUCY LETBYN PÄIVÄKIRJA 2016
Löysimme useita päiväkirjoja.
Kun aloimme tutkia niitä, löysimme huolestuttavia yksityiskohtia.
Hän oli kirjoittanut sinne nimikirjaimia,
jotka vastasivat tutkimiemme epäilyttävien tapausten uhrien nimiä.
Kollegani kysyi sinulta vauvojen kunnon romahtamisesta,
ja sanoit, että olit merkinnyt ne muistiin.
Miksi? - Taisin viitata niihin. En tiedä, miten.
Hän oli merkinnyt asteriskilla eräitä päivämääriä,
jolloin tiesimme jonkun vauvan kunnon romahtaneen.
Olen ehkä merkinnyt kalenteriini asteriskilla eräitä päiviä, jotka olivat…
Kun oli huonokuntoinen vauva hoidossa.
Minkä vuoksi olet tehnyt niin?
En tiedä. Vain omaksi… - Mitä?
En tiedä. Reflektointia varten, kai.
Miksi halusit reflektoida niitä, Lucy?
En puhunut siitä kenellekään. Sulattelen vain ja teen sen omassa tahdissa.
Meidän näkökulmastamme hän merkkasi,
milloin vauva oli joutunut väkivallan kohteeksi.
Toisen etsinnän aikana -
löysimme hänen autotallistaan mustan roskapussin.
Siinä oli paperi, johon oli kirjoitettu huolestuttavia asioita.
Luen sinulle pätkän siitä. Tässä lukee:
"Murhaaja. Murha.
Kukaan ei koskaan saa tietää, mitä tapahtui ja miksi."
Voisitko selittää kommentit? - En kommentoi.
Kerro, miksi kirjoitit "murhaaja".
En kommentoi.
Viittaatko, että olet itse murhaaja? - En kommentoi.
Kertoisitko lauseesta: "Kukaan ei saa tietää mitä tapahtui ja miksi."
En kommentoi. - Mitä se tarkoittaa, Lucy?
En kommentoi.
Hänestä näkyi, että hän alkoi ymmärtää, mihin suuntaan todisteet osoittivat.
Lucy, sen jälkeen, kun lähdit osastolta,
Countess of Chester -sairaalassa on syntynyt 887 vauvaa -
32 raskausviikolla tai myöhemmin ja siirretty vastasyntyneiden osastolle.
Yksikään näistä vauvoista ei kuollut tai heikentynyt odottamattomasti.
Haluaisitko jotenkin kommentoida sitä? - En kommentoi.
Käytettävissä olevien todisteiden perusteella -
sinä olit ainoa henkilö, joka oli läsnä -
kaikkien 25 vauvan kunnon romahtamisen ja 17 vauvan kuoleman aikana.
Se viittaa siihen, että olet vastuussa niistä. Ei kukaan muu, Lucy. Vain sinä.
Lucy, jos on olemassa selitys siihen, miksi olet vastuussa,
niin nyt on viimeinen tilaisuutesi selittää, miksi näin on.
En kommentoi.
Hyvä on.
Minun kelloni näyttää aikaa 16.10,
ja tämä haastattelu on päättynyt.
Lucy Letbyn kanssa oli puhuttu yksityiskohtaisesti kaikista vauvoista.
Oli sopiva aika tarkastella todisteita ja selvittää, mitä kaikkea oli,
ja hänet vapautettiin taas.
Minun oli vaikea kuvitella, miltä Lucysta tuntui,
kun hänet pidätettiin ja häntä kuulusteltiin monta päivää.
Halusin vain kertoa, että olisin käytettävissä, jos hän tarvitsi jotain.
Se, etten voinut tehdä niin, oli tuskallista.
En koskaan epäillyt, etteikö hän olisi täysin syytön.
Tutkimus oli nyt siinä vaiheessa,
että olimme saaneet todistajien haastatteluista paljon tietoja -
ja lisää asiantuntijatodisteita.
Kun ne kaikki yhdistettiin systemaattisesti,
kävi selväksi, että se kaikki viittasi Lucy Letbyn osallisuuteen.
Onko hän yläkerrassa? - Joo, taitaa olla.
Hei. Kaikki hyvin. Cheshiren poliisi.
Lucy, voinko laittaa valot päälle? Voisitko istuutua?
Hetki vain.
Lucy, kuuntelehan. Olen *** Cheshiren poliisista.
Pidätän sinut epäiltynä *** murhasta,
♪ murhasta,
♪ murhasta…
Kuulitko kaiken, Lucy?
Nyt sinun pitäisi pukeutua.
Poliisi vie sinut Chesterin poliisiasemalle.
Lucy, haluaisitko pukeutua?
Nämä tarvitaan kuljetusta varten.
Tuntuuko liian tiukalta?
Tästä kohtaa voi liikuttaa. Pitää varmistaa, ettet pääse irti.
Istuhan tuonne.
Saanko painaa tämän tänne?
24 TUNTIA MYÖHEMMIN LUCY LETBY SAI SYYTTEEN -
KAHDEKSASTA MURHASTA JA 10 MURHAN YRITYKSESTÄ.
LUCY LETBY VIETTI 23 KUUKAUTTA VANKEUDESSA ODOTTAEN OIKEUDENKÄNTIÄ.
Seitsemän vauvan tappamisesta syytetyn sairaanhoitajan tapausta -
käsitellään oikeudessa.
Lucy Letby hoiti haavoittuvimpia vauvoja.
Hän saapui oikeuteen vankilan autolla.
Syytetään seitsemän vauvan murhasta ja kymmenen murhan yrityksestä.
Sitä ajattelee vain: "Meniköhän se nyt oikein?
"Onko todisteita koeteltu riittävästi oikeudenkäyntiä varten?"
Syyttäjänä toimiva Nicholas Johnson kertoi valamiehistölle,
kuinka 17 lapsen kunnon romahtaminen ja kuolema eivät olleet luonnollisia.
Ne johtuivat syytetyn toimista.
Pystyin ajattelemaan vain Lucya ja sitä,
millaista oli kuunnella, mitä hänestä puhuttiin.
Oikeudenkäyntiin valmistautuminen oli haastavaa.
Ei mennyt päivääkään, etten olisi ajatellut Zoea.
Halusin hänelle oikeutta,
mutta en halunnut oikeudenkäynnin olevan puolueellinen.
Tiesin, että Lucy Letby todistaisi,
ja halusin nähdä hänet.
Hänellä oli vaaleanharmaa toppi ja tummanharmaat housut,
ja hän puhui vain vahvistaakseen nimensä.
Meitä oli 50–60 toimittajaa joka puolelta maailmaa -
raportoimassa oikeudenkäynnistä.
Minä istuin eturivissä, lähimpänä Lucy Letbyä.
Se oli näkökulmani koko oikeudenkäynnin ajan.
Oikeudenkäynnin alussa -
syyttäjän avauspuheenvuoro oli yli 90-sivuinen.
Hän sanoi, että Lucy Letby oli vahingoittanut niitä vauvoja -
monilla eri tavoilla.
Ne vaihtelivat fyysisistä vammoista kaulaan tai vatsaan…
Hänen kerrottiin poistaneen hengitysletkuja,
mikä oli laskenut vauvan happisaturaatiota ja heikentänyt tätä sillä tavoin.
Hän oli myös syöttänyt liikaa, mikä täytti vatsan -
ja työnsi palleaa keuhkoja päin rajoittaen hengitystä.
Hän vaihteli menetelmiä ja käytti luovia keinoja -
aiheuttaessaan kuolemia ja kunnon romahduksia.
Sitten syyttäjän piti osoittaa se.
Viimeiset seitsemän kuukautta syyttäjä Nick Johnson -
on koonnut todisteita Lucy Letbyä vastaan.
Nyt hän voi kysyä suoraan Letbyltä itseltään -
vauvojen vahingoittamiseen ja murhaamiseen liittyvistä syytteistä.
Näin Lucy Letbyn ensimmäistä kertaa Zoen kuoleman jälkeen.
Istuin kolmen metrin päässä hänestä.
Hän katsoi minua monta kertaa. Tuijotti.
Aina kun hän katsoi minua, laskin katseeni.
Tunnelma oikeussalissa oli erittäin jännittynyt.
Kun Lucy Letby todisti,
hän tuntui muistavan hyvin kaikki niistä 17 lapsesta,
joita hänen sanottiin vahingoittaneen, paitsi yhden.
Kun häneltä kysyttiin Zoesta,
hän oli hetken hiljaa ja sanoi, ettei hän muista.
Kaikki huoneessa…
Hän oli hyvin asiallinen oikeudessa.
Kuten kuulemma poliisin kuulustelussakin.
Puhumme nyt ***.
Tässä on kuusi sivua hänen terveystietojaan,
joissa on sinun nimesi.
Voiko siis sanoa, että osallistuit hänen hoitoonsa?
Kyllä.
Kerro, mitä *** tapahtui.
En oikeastaan muista ***.
Muistatko olleesi mukana elvytyksessä?
En muistaakseni.
Kerroin oikeudessa, että Zoe-vauvan tila oli vakaa.
Ei ollut mitään syytä, miksi hän olisi heikentynyt yhtäkkiä.
Terveystiedoissa oli mainittu outo värivirhe ihossa,
jota hoitajat ja lääkärit eivät olleet nähneet.
Hänen verisuonistaan löytyi ilmaa,
niin sanottu ilmaembolia.
Se on kuin lämmitysjärjestelmän ilmalukko,
joka pysäyttää verenkierron.
Etsin kirjallisuudesta tietoja vastasyntyneiden ilmaemboliasta,
ja kanadalaisten lääkärien Lee ja Tanswell vuonna 1989 kirjoittamassa artikkelissa -
kerrottiin ihon oudosta värivirheestä, joka muodostuu silloin,
kun verisuonessa on ilmaa.
Se jälki oli hyvin samanlainen, kuin mitä lääkärit kuvailivat -
nähneensä useilla vauvoilla Countess of Chester -sairaalassa.
Tohtori Evans kertoi näkemyksensä,
ja puolustus vastasi: "Hetkinen.
Eikö eri vauvoilla ollut eri syitä kunnon heikentymiseen?
Joissakin tapauksissa he olivat sairaita syntyessään ja tila huononi,
ja joissain tapauksissa hoito ei vastannut tarkoitusta,
mikä johti kunnon romahtamiseen.
Todisteet eivät riitä siihen, että syyksi sanotaan ilma suonissa."
Selitin oikeudessa, että keskososastolla vauvat -
on kytketty suonensisäisesti huippuluokan pumppuun,
joka varmistaa, ettei kuplia ole.
Jos ilma ei voi päästä verisuoniin vahingossa,
niin ainoa keino, jolla kupla päätyy suoniin,
on se, että joku tekee sen tahallaan.
Kerroin valamiehistölle, että mielestäni se,
että pikku Zoen kunto heikkeni,
johtui siitä, että hänen verisuoniinsa oli ruiskutettu ilmaa.
Tohtori Evansin mukaan kunnon romahdus johtui ilmaemboliasta,
joka oli seurausta hänen suoniinsa ruiskutetusta ilmasta -
hänen oman hoitajansa ollessa poissa huoneesta.
Mutta sinä olit siellä. - Niin.
Onko sinulla selitystä sille, Lucy? - Ei.
Todisteiden mukaan sinä olit paikalla, kun *** kunto romahti, Lucy.
Pitääkö se paikkansa?
Työskentelit ykkössalissa, kun sairaanhoitaja oli siellä.
Hän oli poistunut jostain syystä.
Jos hän sanoo niin. En muista, missä olin.
Onko olemassa jokin syy, miksi muistat lääkkeen antamisen,
mutta et kunnon romahtamista?
Muistan lääkkeen antamisen vain muistiinpanoista,
ja koska selvästikin allekirjoitin sen.
Senkö vuoksi muistat antaneesi lääkkeen?
Koska silloin sinulla oli tilaisuus… - Ei.
Ruiskuttaa ilmaa suoniin. - Ei.
Eikö? - Ei.
Se, kun kuuntelin Zoen kuolemaan liittyviä todistuksia,
oli hyvin… tuskallista.
Syyttäjä kuvaili, miten Lucy Letby tuli huoneeseen -
ja ruiskutti ilmaa -
sisään -
putkeen.
Katsoin Lucy Letbyä nähdäkseni,
miten hän reagoi siihen.
Mutta hän ei missään vaiheessa -
näyttänyt millään lailla järkyttyneeltä mistään teosta,
mistä häntä syytettiin.
Ei mitään tunteita. Nolla.
Mitä he halusivat hänen tekevän, istuvan siellä itkemässä joka päivä -
ja vetoavan syyttömyyteensä koko ajan?
Minusta se ei ole realistista tai edes mahdollista.
MEILLÄ OLI KURJA ILTA. JOSKUS TYÖMME ON LIIAN SURULLISTA.
Kun Zoe-vauvan kunto romahti, Lucy Letby lähetti viestin kollegoille.
MENETIMME ZOE-VAUVAN.
Hän ilmoitti, että vauva oli valitettavasti kuollut,
ja kertoi yksityiskohtaisesti vanhempien reaktiosta.
KAIKKI OVAT JÄRKYTTYNEITÄ, VANHEMMAT SUUNNILTAAN, ISÄ HUUTAA.
Vanhemmat ovat suunniltaan ja isä huutaa,
ja että se oli järkyttävää, ja hän itse oli turta.
EN VOI PUHUA SIITÄ. EN VOI OLLA ITKEMÄTTÄ. MINUN PITÄÄ PURKAA SE.
Siinä oli ristiriita. Hän sanoi, että ei muista siitä mitään.
Näytimme Letbylle hänen tekstiviestejään virkistääksemme hänen muistiaan.
TÄMÄ ON MAHTAVAA TYÖTÄ, MUTTA JOSKUS MIETIN, MITEN SAIRAAT LAPSET SELVIÄVÄT.
Hän vain toisti, ettei muista yksityiskohtia.
Ei ole epätavallista ilmoittaa kollegoille, jos joku potilas kuolee.
Eikä ole epätavallista tekstata kollegalle, jos on ollut huono päivä.
NIIN KAI OLI TARKOITETTU…
Siinä on paljon paineita. Työvuoro saattaa kestää 14 tuntia.
Jos lapsen kunto heikkenee,
hänestä vastaava hoitaja on se, joka huomaa sen.
Se on pelottavaa.
Se käsitellään puhumalla kollegoiden kanssa.
En ymmärrä, mitä motiivia he yrittivät etsiä.
USKON, ETTÄ SE LIITTYY KOHTALOON.
KAIKELLE ON OLEMASSA JOKIN SYY.
Oikeudenkäynnin aikana Letbyltä kysyttiin Facebook-hauista.
Letby etsi Zoen vanhempia netistä -
ja tutki Facebookista sekä äitiä että isää, mikä oli outoa.
Kesäkuun 25. päivä etsit Facebookista ***.
Ja kesäkuun 25. etsit ***.
Onko näin, että etsit heitä Facebookista, Lucy?
En muista tehneeni niin, mutta kyllä kai, jos se siellä näkyy.
Etsitkö valokuvia vauvoista, Lucy? - En.
Puolustuksen mukaan niissä hauissa ei ole mitään pahaa.
He sanoivat: "Hän on vain vähän utelias."
Etkö tiedä, mitä etsit silloin? - En.
Tässä jutussa oli paljon aihetodisteita,
jotka eivät Letbyn kannalta näyttäneet hyvältä.
Mutta tekstiviestin lähettäminen kollegalle ei ole laitonta -
eikä jonkun etsiminen Facebookista.
Todistaakseen asian kiistattomasti syyttäjä tarvitsi jotain konkreettisempaa.
Monet jutun todisteista olivat lääketieteellisesti monimutkaisia.
Syyttäjän mukaan kahdessa tapauksessa -
oli kiistattomia todisteita.
Niistä oli merkinnät olemassa, eikä hän voinut kieltää sitä.
Oikeudenkäynnissä Letbyä syytettiin kahden vauvan vahingoittamisesta -
antamalla heille turhaan insuliinia.
Insuliini on vaarallista sellaiselle, joka ei sitä tarvitse.
Se voi aiheuttaa kooman ja jopa kuoleman.
Se, joka antoi hänelle insuliinia, teki sen tietäen, että se vahingoittaisi -
ja saattaisi johtaa kuolemaan tai vakaviin pysyviin vammoihin.
Oletko samaa mieltä, Lucy?
Kyllä.
Oikeudessa Letbyn puolustustiimi -
joutui myöntämään, että se oli tahallinen teko.
Osastolla oli myrkyttäjä,
mutta sen täytyi olla joku muu.
Letby itsekin sanoi, että vauvoille oli annettu insuliinia,
mikä oli aiheuttanut kunnon romahtamisen.
Eli joku oli tehnyt sen.
Lucylta kysyttiin,
oliko hän samaa mieltä siitä, että vauvoille oli annettu insuliinia,
kuten todisteet osoittivat. Pakkohan hänen oli myöntää.
Mutta kysymällä sitä niin he yrittivät saada hänet sanomaan: "Minä tein sen".
Letby ei ollut vain työvuorossa tuolloin,
vaan hän oli allekirjoittanut olennaiset lääkkeet,
kuten ravintoliuospussin,
jossa asiantuntijoiden mukaan oli ollut insuliinia mukana.
Olen vahvistanut, että TPN-reseptissä on sinun allekirjoituksesi.
Panitko ravintoliuospusseihin insuliinia? - En.
Ravintoliuosta säilytettiin samassa lukitussa jääkaapissa insuliinin kanssa.
Lucy Letbyllä oli jääkaapin avaimet ja mahdollisuus käydä siellä.
Lucy Letbyllä oli selkeä tilaisuus tehdä näitä rikoksia.
Se olisi voinut olla vahinko tai se oli tahallista,
ja syyttäjä piti sitä tahallisena sabotaasina.
Letbyn puolustustiimillä oli vaikeuksia.
Kun ottaa huomioon kaikki esille tuodut todisteet,
niin se ei voinut olla kukaan muu.
Kysymys kuuluu: annoitko sinä insuliinia? - En.
Asiantuntijoiden mukaan joku antoi. Sinä hoidit häntä.
Tiedätkö, kuka antoi? - En.
Valamiehistö sai todisteet siitä, että vauva oli myrkytetty.
Voisi sanoa, että se oli savuava ase.
Kun miettii Lucy Letbyn persoonaa,
voi sanoa, että palapelistä puuttuu palanen.
Kysymys siitä, miksi näin tapahtui.
Poliisin löytämissä Post-it-lapuissa pisti silmään eräs seikka.
Hänen muistiinpanonsa ovat kiehtovia.
Ne ovat kuin Jackson Pollockin maalaus,
mutta sanoilla.
Niissä ei ole tilaa. Ne ovat aivan täynnä outoja lauseita, outoja sanoja.
Se on hämmentävä kuva.
"Tapoin heidät."
On järkyttävää lukea "olen paha" tai "minä tein sen".
Mikä on saanut hänet kirjoittamaan niin,
ja mitä sellaista hän on tehnyt, että hän olisi paha ihminen?
Kirjoitit lappuun: "Olen paha. Tein sen.
En ansaitse elää. Tapoin heidät tahallaan.
Olen kamala, paha ihminen."
Voisitko selittää sen meille? - En kommentoi.
Kaikkien mielestä se oli selvä juttu.
"Peli on pelattu.
"Hän on tehnyt ne rikokset ja tunnustanut ne paperilla."
Sitä minä en käsitä, miksi puolustus ei käyttänyt asiantuntijatodistajia.
Syyttäjäpuoli sai sanoa mitä halusi,
eikä Lucylla ollut ketään,
joka olisi antanut muita selityksiä.
Letbyn oikeudenkäynnissä valamiehistö on vetäytynyt neuvottelemaan päätöksestä.
Tuomion odottaminen oli hyvin…
stressaavaa.
Tunsin oloni avuttomaksi.
Muistan, että sanoin hänelle jatkuvasti:
"Kun tämä on ohi, ja totuus paljastuu,
kun he tajuavat tehneensä virheen,
niin teemme näin." Meillä oli suunnitelmia.
Tässä on kaksi mahdollisuutta.
Joko hän on syytön ja kauhean oikeusmurhan uhri,
jonka koko elämä on mullistettu,
tai sitten hän on lasten sarjamurhaaja.
Panokset eivät olisi voineet olla korkeammat.
Juuri saamamme tiedon mukaan… - …Lucy Letby on todettu syylliseksi…
…seitsemän vauvan murhaan ja kuuden muun murhan yritykseen.
Laskelmoiva, juonitteleva, julma, pelkurimainen sarjamurhaaja Lucy Letby.
Päihittäen Myra Hindleyn ja Beverley Allittin -
hänestä tuli Iso-Britannian pahin lasten murhaaja.
Letby on 10 kuukauden jälkeen todettu syylliseksi.
Hän on ehkä pahin nainen, josta olen kuullut.
Modernin ajan pahin lasten sarjamurhaaja.
En voinut oikein käsittää, miksi he tekivät niin.
Kun pääsin epäuskoni yli, minua pelotti hänen puolestaan.
Tunsin helpotusta ja iloa,
mutta olin saman tien myös musertunut.
Koska nyt se oli todellista, enkä voisi enää paeta todellisuutta.
Minä tai tiimini emme olleet tyytyväisiä tai iloisia.
Se oli niille perheille aivan ylitsepääsemättömän -
rankka, traumaattinen lopputulema.
Lucy Letby,
koska tekemänne rikokset ovat olleet erityisen raskauttavia,
vietätte loppuelämänne vankilassa.
Tunsin tarvetta pyytää anteeksi tyttäreltäni.
Omassa mielessäni olin epäonnistunut äitinä.
Nukuin, kun se tapahtui.
Ja minä…
Olin hereillä koko tuskallisen…
synnytyksen ajan, mutta kun hän olisi tarvinnut minua,
en ollut paikalla. Sitä en ole voinut…
antaa itselleni anteeksi.
SYYSKUU 2024
Seurasin Lucy Letbyn tapausta pidätyksestä alkaen.
Ja kun näin, miten se hoidettiin, olin asianajajana hyvin huolissani.
On muistettava,
että kukaan ei nähnyt hänen tekevän mitään väärää.
Siellä ei ole kameraa.
Ei ollut motiivia.
Ei mitään.
Seurassani on rikosasianajaja Mark McDonald.
Huomenta.
Mitä tuumit tästä monimutkaisesta ja tunteita herättävästä tapauksesta?
Se on monimutkainen ja tunteita herättävä,
mutta samankaltainen kuin moni muu tässä maassa annettu tuomio.
Moni niistä tuomioista on osoittautunut oikeusmurhaksi.
Kaikki hypoteesit, joita asiantuntijat esittivät,
olivat teoreettisia.
Valamiehistö seurasi sitä ja teki… - He saattoivat ymmärtää väärin.
Se oli ensimmäinen kerta,
kun joku julkisesti toi esiin sen, että jutussa olisi -
jokin mennyt pahasti pieleen.
Haastattelun jälkeen Lucyn vanhemmat lähestyivät minua.
He olivat järkyttyneitä.
Heillä ei ollut minne mennä, ja he pyysivät minua auttamaan,
ja sanoin kyllä.
Aloin tutkia tapausta.
Puolustus ei kutsunut yhtään asiantuntijaa todistamaan.
En tiedä miksi.
En tiedä, ajattelivatko he vain,
että syytteet olivat niin naurettavia, ettei niitä tarvittaisi.
Mutta olisivatpa kutsuneet.
Kun minut valtuutettiin, oli olemassa vain yksi näkemys.
Hänen tuomiotaan ei kyseenalaistettu mitenkään.
Letby oli syyllinen.
Sanomalehdissä hänen kuvansa päällä luki "paha".
Mutta he tiesivät, mitä puutteita syyttäjän perusteluissa oli.
Oikeudenkäynnissä he viittasivat teksteihin,
joissa oli Lucyn omia ajatuksia.
"Olen paha. Minä tein sen."
Sama lappu näkyi etusivuilla seuraavana päivänä.
Etusivuilla ei näkynyt niitä muistiinpanoja,
jotka olivat ristiriidassa sen kanssa.
Sanoja, kuten "solvaus", "syrjintä", "uhriksi joutuminen" -
ja "paskiaiset."
Olen todella huolissani siitä, mitä kirjoitit -
ja mihin tekoihin viittaat.
Haluaisitko kertoa meille jotain?
Kirjoitin sen, kun kaikki meni pieleen.
Kun olin saanut tietää, että minut siirretään.
Minusta tuntui, että he pitivät minua epäpätevänä,
että olin vahingoittanut heitä tietämättäni toiminnallani,
ja tunsin syyllisyyttä.
INHOAN ITSEÄNI
Voisitko tarkentaa asioita, joista kirjoitit?
TUNNEN OLEVANI NIIN YKSIN
Syytin itseäni.
En siksi, että olisin tehnyt jotain, vaan muut saivat minut tuntemaan niin.
TAPOIN HEIDÄT
MINÄ TEIN SEN
Koin tehneeni parhaani vauvoille,
ja sitten minulle sanottiin, ettei hoitoni ollut hyvää,
tai että olin tehnyt jotain, ja minä vain… En kestänyt sitä.
En vain halunnut olla täällä enää.
Kirjoitit: "Ei ole sanoja. En voi hengittää. En pysty keskittymään."
Minusta tuntui, kuin kaikki…
Tunsin menettäväni elämäni hallinnan. En tiennyt, mitä ajatella tai tehdä.
Minusta tuntui, että hallinto ja tiimi yrittivät vihjata,
että se johtui jostain, mitä olin tehnyt.
Oliko joitain ihmisiä, jotka vihjasivat niin?
Kyllä, eräät konsultit.
Osaatko sanoa, miksi he olisivat sortaneet sinua -
tai syyttäneet sinua?
Mietin, yrittivätkö he vierittää minun niskoilleni -
syyn jonkun toisen tekemisistä.
Kun Lucy Letby siirrettiin osastolta,
hän sai ohjausta ja tukea toimintaterapiasta -
Countess of Chesterin sairaalassa.
Häntä ohjattiin kirjoittamaan tunteistaan ja ajatuksistaan terapiana.
Teksti ei ollut tunnustus. Ei suinkaan.
Jos uskomme, että hän kirjoitti muistiinpanot -
sen jälkeen, kun hänet siirrettiin, hänen selityksensä on uskottava.
Jos puhutaan ylitsepääsemättömästä pelosta ja paniikista,
niin mitä sinä pelkäsit?
Että he ajattelisivat, että olen toiminut väärin.
Mitä tapahtuisi, jos he ajattelisivat niin?
Että tapahtuisi näin.
Aivan. - Että poliisi puuttuisi asiaan.
Niinkö tapahtui? - Ja että menetän työpaikkani.
Piditkö siitä työpaikasta?
Kyllä.
Kyllä, minä rakastin työtäni. - Vai niin.
Puolustuksen näkökulmasta hän oli omistautunut sairaanhoitaja,
joka oli siirretty pois rakastamastaan työstä, mikä ahdisti häntä.
Se Post-it-lappu monin tavoin kuvastaa koko jutun monimutkaisuutta.
Ensivilkaisulla -
se näyttää tunnustukselta.
Mutta kun kaivelee syvemmältä,
se ei ole niin yksinkertaista.
Oikeudenkäyntiin ja tuomioon asti -
kirjoittelin Lucylle, ja hän kirjoitti takaisin.
Yritin aina olla positiivinen.
Nyt en tiedä, mitä sanoa.
DIGITAALISESTI MUUNNETTU
"Maisie, ei ole sanoja kuvaamaan tilannettani,
mutta se, että kaikesta huolimatta olet ystäväni,
on minulle tärkeää.
Minulla on oma huone ja wc.
Voin käydä suihkussa päivittäin ja käydä ulkona.
Ulkoileminen on tosi tärkeää, vaikka olisikin kylmä.
Kaipaan Tiggeriä ja Smudgea. Ne eivät voi ymmärtää, miksi en ole siellä.
Ne pitävät minua huonona äitinä.
Äiti ja isä pitävät niistä huolta ja hemmottelevat niitä.
Yritän kovasti pysyä vahvana ja positiivisena.
Olen päättänyt selvitä tästä. En aio antaa periksi."
Anteeksi.
Kesällä 2024 tapahtui jotain merkittävää.
The New Yorker -lehden toimittaja USA:ssa -
kävi läpi kaiken, mikä oikeudenkäynnissä meni pieleen,
ja käänsi valokeilan Lucy Letbystä -
Countess of Chester -sairaalaan.
Artikkeli kylvi epäilyksen siemenet -
esittäessään kysymyksen:
"Oliko osasto tarkoitukseen sopimaton?
Ja käytettiinkö Lucy Letbyä syntipukkina?"
Osastolla oli ongelmia.
Hoitajat itkivät työvuoron lopussa stressin takia,
koska olivat ylityöllistettyjä,
koska osastolla on paljon vauvoja -
eikä riittävästi henkilökuntaa niiden hoitamiseen.
Muistan, että minut jätettiin yksin paljon hoitoa tarvitsevan vauvan kanssa,
ja minulle sanottiin, että hän varmaan pärjää,
mutta jos hän muuttuu siniseksi, pitää kutsua apua.
Ei opiskelijaa saisi koskaan jättää yksin sellaisen kanssa.
TYÖVUOROMALLIT LAPSI – YÖ
Yksi kiinnostavimmista asioista syyttäjän avauspuheenvuorossa -
oli työvuorolistojen kooste, jossa oli X:iä koko rivi.
Tarkoituksena oli todistaa valamiehistölle,
että Letby oli ollut aina vuorossa, kun jokin meni pieleen.
Mutta tiedämme, että se oli pieni osasto, ja Letby teki lisävuoroja.
Letby oli myös opiskellut ylimääräisiä kursseja,
joten hän oli pätevämpi kuin moni muu hoitajista,
mikä tarkoitti, että hän sai hoitaa sairaimpia vauvoja.
Joten oikeastaan olisi ollut outoa,
jos hän ei olisi ollut siellä, kun jotain tapahtui.
Oikeudenkäynnin aikana syyttäjä toisti valamiehistölle,
että vauvat lakkasivat kuolemasta, kun Letby siirrettiin pois.
Mutta kun Letby siirrettiin pois osastolta,
sen toimintaa muutettiin,
eikä sinne enää viety niin monia vakavasti sairaita vauvoja.
Niinpä kuolleisuus olisi muutenkin vähentynyt.
Minusta oli tärkeää tuoda julki prosessissa tapahtuneet virheet.
Voidakseni tehdä sen minun piti muuttaa narratiivia.
Mark McDonald tulee seuraamme.
Mark McDonald on kanssamme.
Minulla on paljon todisteita, joiden perusteella on syytä olla huolissaan.
Yhtäkkiä se alkoi paisua.
Letby tuomittiin seitsemän vauvan murhasta ja seitsemän muun murhan yrityksestä,
mikä minun mielestäni on selkeästi oikeusmurha.
Oikeusjärjestelmä ei kyennyt hallitsemaan -
hankalia tilastollisia ja lääketieteellisiä todisteita.
Keskeisessä osassa oli tohtori Dewi Evans.
Hän oli syyttäjän asiantuntijatodistaja.
Hän oli se, joka oli tutkinut kunkin lapsen terveystiedot -
ja tehnyt johtopäätökset siitä, miten kukin vauva kuoli tai sairastui.
Kaikki perustui häneen ja hänen luotettavuutensa asiantuntijana.
Oikeudenkäynnin aikana oli sattunut jotain erikoista.
Hovioikeuden tuomari oli lähettänyt sähköpostia tuomarille -
kritisoiden hyvin jyrkästi tohtori Dewi Evansia -
ja sanoen, että tämä räätälöi lausuntonsa sen mukaan, kuka häntä ohjasi.
Lyhyesti sanottuna hän on puolueellinen.
Miksi vanhempi tuomari, joka ei liittynyt oikeudenkäyntiin,
halusi kertoa tuomarille vakavista epäilyistään -
tohtori Dewi Evansin luotettavuudesta?
Ongelmanani oli se, että hovioikeus oli todennut -
tohtori Dewi Evansin luotettavaksi asiantuntijaksi.
Minun piti selvittää,
oliko se, mitä hän sanoi, oikein.
En tarvinnut ihmistä, joka luki kirjan tullakseen asiantuntijaksi.
Tarvitsin kirjan kirjoittajaa.
ALBERTA, KANADA
Meillä oli maatilalla sadonkorjuu, ja olin kiireinen,
kun puhelimeeni ilmestyi sähköposti.
Se oli englantilaiselta asianajajalta.
Vuonna 1989 kirjoittamaani tutkielmaa ilmaemboliasta -
oli käytetty todisteena teho-osaston hoitajaa vastaan.
Tohtori Shoo Lee oli ehdottoman tärkeä.
Kyse oli hänen tutkimuksestaan. Jos sitä ei tulkittu oikein,
tarkoittaako se, että tohtori Evans ymmärsi väärin?
Olin huolissani,
sillä jos tutkimustani oli tulkittu väärin,
niin se olisi iso ongelma.
Katsoin todisteita ja tajusin, että he eivät kuvailleet -
sellaisia ihon värimuutoksia, jotka liittyivät ilmaemboliaan.
Ne, mitä he kuvailivat,
olivat hypoksiasta, eli hapen puutteesta johtuvia värimuutoksia.
Se merkitsee sitä, että tuomio oli ehkä väärä.
Olin hyvin huolissani.
Nuori nainen voi joutua vankilaan loppuiäkseen -
ja kuolla vankilassa väärästä syystä.
Kerroin McDonaldille, että auttaisin -
ja kokoaisin 14 hengen paneelin asiantuntijoista ympäri maailman,
sellaisista, joilla olisi asiantuntemusta, uskottavuutta ja tietoa.
Tavoitteena oli kirjoittaa yksityiskohtainen raportti -
kuoleman tai vamman syistä jokaisessa tapauksessa.
McDonald edustaa asiakastaan, ja hänellä on töitä.
Otamme mielellämme haasteita vastaan. Haaste on hyväksi.
Odotimme innolla kuulevamme, mitä he kertovat.
HELMIKUU 2025
Tullessani Lontooseen tunsin valtavaa painetta.
Aioimme julkaista paneelin tulokset,
millä voisi olla suuri vaikutus tämän tapauksen lopputulemaan.
Eikä vain Lucy Letbylle,
mutta myös perheille, yleisölle ja oikeusjärjestelmälle.
Meidät on saarrettu.
Terve vaan.
Oletteko siis varma siitä, että viaton nainen on tuomittu?
Kyllä olen.
Kiitos ajastanne. - Pitää aloittaa.
Aloitamme aikaisin, koska teitä on täällä useampia.
Aiomme täällä esitellä raportin,
joka oli alun perin vieressäni istuvan tohtori Shoon idea.
Ilman enempiä puheita haluan esitellä tohtori Shoo Leen,
joka on tämän esityksen tähti.
Kiitos.
"Tässä on esityksen tähti." Ei se ole esitystä.
Ei ole tähtiä. Ei ole mitään syytä hymyillä.
Kuinka julkeaa poliitikolta esitellä joku niin.
Se on kuvottavaa.
Yhteenvetona kaikista lääketieteellisistä ongelmista, joita havaitsimme,
voidaan todeta, että terveystiedot olivat vajavaiset.
Näiden vauvojen sairauksia oli diagnosoitu väärin,
osastolla oli riittämätön määrä pätevää henkilökuntaa -
ja lääkäriä oli vaikea löytää tarvittaessa.
Professori Lee sanoi selkeästi,
että yhdellekään vauvalle ei ollut tahallisesti tehty vahinkoa -
ja että vauvojen kunnon romahtaminen oli johtunut huonosta hoidosta.
Se on turhauttavaa, koska osa kritiikistä perustuu totuuteen.
Meillä oli liian vähän henkilökuntaa. Se on todellisuutta useimmilla osastoilla.
Mutta meillä oli sama henkilöstöpaine ennen vuosia 2015 ja 2016,
eikä kuolemien määrä lisääntynyt silloin.
Kollegan syyttäminen vauvojen murhaamisesta -
ja murhien yrityksistä on kamala teko ja huonoin tapa yrittää peitellä -
vastasyntyneiden osaston ongelmia ja vajavaisuuksia.
Ihan ensimmäisenä tarkastin vauvojen eloonjäämisasteen Chesterissä -
ennen näitä kuolemia ja kunnon romahduksia.
Ja selviytymisprosentti niinä vuosina oli yhtä hyvä kuin -
kaikkialla Englannissa ja Walesissa.
Se ei johtunut osastosta.
Heidän piti elvyttää vauva…
Kävimme läpi jokaisen vauvan tapauksen.
Syytöksessä sanottiin, että vauva numero neljän tila oli vakaa,
kun hän oli syntynyt ja siirretty osastolle.
Vauvan tila ei kuitenkaan ollut vakaa, kuten syyttäjän todistaja väitti.
Minua ei varoitettu tyttäreni tapauksen tuomisesta esiin.
Vauvan syntymää edelsi pitkäaikainen kalvojen repeämä.
Jos kalvo on revennyt, on olemassa tulehdusvaara.
Äidin pitäisi saada antibiootteja,
jotta vauva olisi suojassa tartunnalta.
Tässä tapauksessa niin ei tehty.
Lapsiveden mentyä minulle olisi pitänyt antaa antibioottia nopeammin.
He pettivät minut. He pettivät Zoen.
Kaikki lääkärit, hoitajat ja asiantuntijat sanoivat selvästi,
että Zoe oli paremmassa kunnossa, oli vahvistumassa.
Antibioottien aloitus viivästyi,
ja hengitysvaikeuksien hoidon aloittaminen viivästyi.
Emme löytäneet todisteita ilmaemboliasta.
En ole samaa mieltä tohtori Leen kanssa.
Hän ei ole esittänyt uusia todisteita. Hän esitti vain uuden mielipiteen.
Valamiehistön päätöksen -
vahvisti kolme kokenutta hovioikeuden tuomaria.
Minusta asian pitäisi olla loppuun käsitelty.
Tämän paneelin johtopäätöksenä on,
että lääketieteelliset todisteet eivät tue käsitystä tahallisesta vahingonteosta -
missään 17 käsitellyssä tapauksessa.
Potilaiden hoidossa sairaalassa oli vakavia ongelmia.
Countess of Chester -sairaalassa -
oli ongelmia tiimityöskentelyssä ja eri alojen välisessä yhteistyössä.
Yhteenvetona, hyvät naiset ja herrat, emme löytäneet murhia.
Jos ei ollut murhaa, niin ei olut murhaajaakaan.
Miksi siis Lucy Letby oli vankilassa?
Vauvan tappaja vai uhri?
Voi nähdä, miten kovasti tämä tapaus kiinnostaa Isossa-Britanniassa ja muualla.
Jos se ei ole Lucy Letby, niin sitten sairaalassa on jotain muuta -
perusteellisesti pielessä.
Kertokaahan, epäilettekö te Letbyn tuomiota?
Se lehdistötilaisuus muutti pelin.
Ihmiset eivät enää epäröineet.
Sanokaa, etten ole ainoa, joka ajattelee nyt Lucy Letbyä -
ja sitä, että näyttää siltä, että hänet on tuomittu väärin.
Yhtäkkiä hän ei ollut enää paha ihminen, kuoleman enkeli.
Yhtäkkiä ihmiset kyselivät: "Onko Lucy Letby syytön?"
En usko, että hän tappoi ne vauvat.
Olen ihan sekaisin tästä.
Monilla sarjamurhaajilla on ollut outo menneisyys. He ovat tappaneet eläimiä.
Lucy Letby on ihan toisenlainen. En usko, että hän teki sen.
Jotkut väittävät,
että meillä konsulteilla oli jotain Lucy Letbyä vastaan.
Missä todisteet siitä ovat?
KIEROT KONSULTIT VÄITTIVÄT VAUVAN OLLEEN KUNNOSSA
Netissä minua on syytetty vauvojen tappamisesta,
mikä on järkyttävää.
Tunnen syyllisyyttä kahdesta asiasta. Siitä, että vauvojen hoito petti,
ja pienen pientä syyllisyydentunnetta siitä, tuliko oikea henkilö syytetyksi.
Tunnen syyllisyyttä siitä, että on voinut sattua oikeusmurha. En usko sitä.
Mutta se minua huolettaa, että kukaan ei nähnyt hänen tekevän sitä.
Olen viime vuosina pohtinut kovasti sitä,
esittikö hän minulle jotain muuta kuin muille ihmisille.
DIGITAALISESTI MUUNNETTU Aina sitä epäilee, vaikka tuntee jonkun,
että koskaan ei voi tuntea toista täydellisesti.
Hän voi silti olla… On asioita, joita ei voi tietää.
Mutta ellen saa nähdä todellisia todisteita,
en voi uskoa sitä.
Tiedän, että ihmiset ajattelevat minun tukevan vauvojen murhaajaa.
Mutta hän on ystäväni ja tällä hetkellä vankilassa.
Ikuisesti.
Tohtori Shoo Lee ja asiantuntijat viimeistelivät raportin,
ja minä annoin sen rikostuomioiden tarkastuslautakunnalle,
joka toivottavasti lähettää sen vetoomustuomioistuimeen -
ja vaatii uudelleenkäsittelyä.
Nuori nainen voi olla vankilassa rikoksista, joita ei tehnyt.
Siinä on valtava vastuu,
koska se on ehkä Lucyn viimeinen mahdollisuus.
Roistomme ovat yleensä roistoja,
näyttävät roistoilta ja käyttäytyvät kuin roistot.
Lucy Letby ei ole sellainen.
Mutta se ei tarkoita sitä, etteikö hän olisi kyennyt tekemään sitä rikosta.
Tässä jutussa mielenkiintoista oli aihetodisteiden runsas määrä.
OLEN PAHA. TEIN SEN.
Yksinään ne eivät voisi todistaa,
että hän on kylmäverinen murhaaja.
Mutta kun kaikki yhdistetään,
ei voi olla ajattelematta:
"Jos tämä nainen on syytön,
niin sitten hänellä oli huono tuuri."
Kuulustelimme ja keskustelimme kanssasi perusteellisesti useiden päivien ajan -
osallisuudestasi 17 vauvan murhaan tai murhan yritykseen.
Ja olet koko ajan kiistänyt sen.
Haluatko lisätä jotain siihen? - En kommentoi.
Viimeinen, mitä perheille haluaa kertoa, on se, että joku murhasi heidän vauvansa.
Ainoa ihminen, joka tietää, miksi hän teki ne kamalat teot,
on Lucy Letby itse.
Ympäristössä, jossa on nyt paljon julkista keskustelua,
minä tuen aiempaa tutkintaa ja vastausten etsintää.
Ennen kaikkea myötätuntomme on niiden perheiden puolella,
jotka joutuvat katsomaan sitä ja kokemaan ahdistusta sen vuoksi.
DIGITAALISESTI MUUNNETTU
Ei siitä voi päästä yli.
Minulla on suru,
mutta myös toivoa ja rakkautemme häntä kohtaan.
Me olemme kuitenkin yhä täällä,
ja voin olla monesta kiitollinen -
ja arvostaa sitä, mitä minulla on.
Olin riittävän vahva yrittääkseni uudelleen.
Minulla ja miehelläni on ihana poika.
Hänen vuokseen teemme kaiken.
Olen aina puhunut hänelle Zoesta.
Hän tietää, että Zoe kuoli vauvana.
Hän tietää, että Zoe on taivaassa.
Elämässäni on ollut myrskyjä toisensa jälkeen,
eikä se ole vielä ohi, mutta haluan selvitä siitä.
LOKAKUUSSA 2023 HALLITUS ALOITTI TUTKINNAN -
COUNTESS OF CHESTER -SAIRAALAN TAPAHTUMISTA,
OIKEUDENKÄYNNIN JÄLKEISISTÄ SEURAUKSISTA JA LUCY LETBYN TUOMIOSTA.
MYÖS CHESHIREN POLIISI ALOITTI TUTKINNAN -
COUNTESS OF CHESTER -SAIRAALAN AIHEUTTAMASTA KUOLEMANTUOTTAMUKSESTA.
SAIRAALAN SÄÄTIÖ EI PIDÄ SOPIVANA KOMMENTOIDA ASIAA
TÄSSÄ VAIHEESSA POLIISITUTKIMUSTA.
PUOLUSTUSASIANAJAJA BEN MYERS EI VASTAA KYSYMYKSEEN SIITÄ,
MIKSI LUCY LETBYN PUOLUSTUS EI KÄYTTÄNYT ASIANTUNTIJATODISTAJIA.
Tekstitys: Paula Pohjanrinne